**Сяргей Рудыка** (нар. 14 чэрвеня 1988, Запарожжа, УССР) — украінскі футбаліст, паўабаронца.

Клубная кар’ера
---------------

Сяргей нарадзіўся 14 чэрвеня 1988 года ў футбольным асяроддзі: яго бацька Аляксандр Рудыка і дзядзька Аляксей Рудыка гулялі за запарожскі «Металург» у 1970-я гады. Сяргей таксама стаў выхаванцам «Металурга».

На прафесійным узроўні пачаў гуляць у 2005 годзе ў другой камандзе «Металурга», якая выступала ў Другой лізе, дзе і выступаў да 2007 года. У Прэм’ер-лізе дэбютаваў 3 жніўня 2008 года ў матчы супраць луганскай «Зары» (0:0). Аднак асноўным іграком каманды не быў, выходзячы галоўным чынам на замену. У другой палове сезона 2009/10 на правах арэнды выступаў за луганскую «Зару», дзе адыграў у дзесяці матчах, пасля чаго вярнуўся ў Запарожжа.

Па выніках сезона 2010/11, у якім Рудыка згуляў толькі 8 матчаў, «Металург» заняў апошняе 16 месца і вылецеў у Першую лігу. У другім па ўзроўні дывізіёне Сяргей, скарыстаўшыся тым, што каманду пакінуў шэраг асноўных ігракоў, змог стаць асноўным іграком каманды, згуляўшы 26 матчаў, у якіх забіў чатыры галы і дапамог клубу вярнуцца назад у Прэм’ер-лігу, дзе працягнуў быць асноўным паўабаронцам клуба. У летняе міжсезонне 2014 года ў Рудыкі была магчымасць перайсці ва ужгарадскую «Гаверлу», але клубы не змаглі дамовіцца да закрыцця трансфернага акна. У чэрвені 2015 года разам з шэрагам іншых ігракоў пакінуў «Металург».

У ліпені 2015 года падпісаў кантракт з харкаўскім «Металістам». У складзе новай каманды дэбютаваў 5 ліпеня 2015 года ў матчы першага тура чэмпіянату Украіны 2015/16 супраць львоўскіх «Карпат» (2:0). Галоўны трэнер Аляксандр Сявідаў выставіў Рудыку ў асноўным складзе, аднак Сяргей не змог дайграць увесь матч, атрымаўшы на 89 хвіліне першае ў сваёй прафесійнай кар’еры выдаленне. У канцы лістапада таго ж года пакінуў харкаўскі клуб.

У сакавіку 2016 года прыбыў на прагляд у салігорскі «Шахцёр», з якім неўзабаве падпісаў кантракт. У пачатку жніўня 2016 года разарваў кантракт з «Шахцёрам» і неўзабаве далучыўся да львоўскіх «Карпат». Аднак, ужо ў лістападзе па пагадненні бакоў пакінуў львоўскі клуб.

У снежні 2016 года падпісаў кантракт з марыупальскім «Ільічоўцам» да канца сезона 2016/17. У ліпені 2017 года падоўжыў кантракт з клубам, які выйшаў у Прэм’ер-лігу і змяніў назву на «Марыупаль», аднак у снежні 2017 года пакінуў каманду.

У сакавіку 2018 года зноў апынуўся ў Беларусі, падпісаўшы кантракт з магілёўскім «Дняпром». У складзе магілёўскай каманды стаў іграком асновы, толькі ў маі не гуляў з-за траўмы. У кастрычніку 2018 года па пагадненні бакоў пакінуў Магілёў.

У лютым 2019 года далучыўся да балгарскага клуба «Вярэя», аднак ужо праз два месяцы пакінуў яго. У ліпені 2019 года вярнуўся ў запарожскі «Металург», дзе гуляў да студзеня 2020 года. У 2020 годзе выступаў на аматарскім узроўні за «Таўрыю-Скіф», пасля чаго завяршыў кар’еру.

Міжнародная кар’ера
-------------------

19 лістапада 2008 года згуляў свой адзіны матч за моладзевую зборную Украіны, выйшаўшы на поле ў канцы паядынку з Польшчай (3:1).

Дасягненні
----------

* Украіна Пераможца Першай лігі Украіны: 2016/17

Заўвагі
-------

1. ↑  Sergiy Rudyka // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Serhiy Rudyka // FBref.com<a href='https://wikidata.org/wiki/Track:Q56239490'></a>
3. ↑  Агент: «У Рудики є варіанти з закордонними клубами»
4. ↑  «Металург» З покинуло вісім гравців
5. ↑  Рудика перейшов у «Металіст»
6. ↑  «Металіст» обіграє «Карпати»
7. ↑  Рудика і Куліш покинули «Металіст» (укр.).  «UA-Футбол» (30 лістапада 2015). Праверана 19 лютага 2016.
8. ↑  Украинский хавбек Рудыка подписал контракт с "Шахтером" (руск.).  football.by (30 сакавіка 2016). Праверана 23 красавіка 2016.
9. ↑  "Шахтер" объявил о расторжении контракта с Сергеем Рудыкой (руск.).  football.by (6 жніўня 2016). Праверана 21 жніўня 2016.
10. ↑  «Карпати» попрощалися з Сергієм Рудикою (укр.)(недаступная спасылка).  Інформаційний центр ФК «Карпати» (1 лістапада 2016). Архівавана з першакрыніцы 4 лістапада 2016. Праверана 1 лістапада 2016.
11. ↑  «Іллічівець» підписав Рудику (укр.).  «UA-Футбол» (10 снежня 2016). Праверана 10 снежня 2016.
12. ↑  "Днепр" объявил о подписании украинца Рудыки и армянина Айвазяна (руск.).  football.by (21 сакавіка 2018). Праверана 22 сакавіка 2018.
13. ↑  "Днепр" расстался с Чухлеем и Рудыкой

|  |  |
| --- | --- |
| ⚙️   Тэматычныя сайты | by.tribuna.com · FBref.com · FootballFacts.ru · Soccerway · Sportbox.ru · teams.by · playmarkerstats.com (ігрок) · Transfermarkt (ігрок) · worldfootball.net (ігрок) · Прэсбол · УАФ |